APROBACIÓN DEFINITIVA DA MODIFICACIÓN DO REGULAMENTO DAS INTERVENCIÓNS PLENARIAS
ADMINISTRACIÓN LOCAL — Municipal — Lalín (Ordenanzas e Regulamentos, 02/01/2024)

Tras a aprobación inicial polo Pleno da Corporación do Concello de Lalín da modificación do REGULAMENTO DAS INTERVENCIÓNS PLENARIAS DO CONCELLO DE LALÍN, na sesión ordinaria celebrada o día 27 de outubro de 2023, e dado que durante o período de exposición pública non se presentaron reclamacións, de conformidade co artigo 49 da Lei 7/1985, do 2 de abril, Reguladora das Bases do Réxime Local, enténdese definitivamente aprobado o acordo ata entón provisional. De conformidade co previsto no artigo 70.2 da Lei 7/1985 procédese á publicación do texto íntegro do regulamento coa incorporación da modificación aprobada. En base á potestade regulamentaria e ao principio de autonomía municipal, pola lexislación vixente e no artigo 46.3 da Lei 7/85, de 2 de abril e artigo 17 da Lei 40/2015, de 1 de outubro, de aplicación supletoria, este regulamento ten por obxecto establecer o réxime de funcionamento do Pleno e demais órganos colexiados necesarios para o normal e axeitado desenvolvemento do Concello de Lalín. Con carácter xeral a asistencia aos órganos municipais do Concello de Lalín (Plenos, Xunta de Goberno, Comisións Informativas) e aos órganos do Padroado Cultural de Lalín (Consello de Administración e Comisión Executiva) será presencial. Non obstante permitirase a asistencia a estes órganos colexiados de xeito telemático coas seguintes condicións: En caso de non cumprirse as condicións anteriores, considerarase que dito Concelleiro ou membro do Padroado non asistiu á sesión. A asistencia telemática non será posible nos supostos de votación secreta. O presente regulamento orgánico, a lexislación básica estatal na materia e a lexislación autonómica sobre o Réxime Local conforman as regras normativas de organización e funcionamento do Pleno e dos órganos complementarios municipais. A efectos de posibles cuestións que poidan xurdir e que non estean previstas neste regulamento terán carácter supletorio, sempre e cando non contraveñan a esta regulación, as normas non básicas ditadas ou que puidesen ser ditadas polas administracións estatal e autonómica. O Pleno, como máximo órgano de representación política da veciñanza no goberno do Concello de Lalín, está integrado por todos os/as concelleiros/as e está presidido polo Alcalde. As sesións do Pleno poderán ser ordinarias, extraordinarias ou extraordinarias urxentes, segundo a definición que de cada unha delas efectúa a lexislación sobre Réxime Local. Para o desenvolvemento das sesións e para definir o carácter das intervencións dos membros da Corporación Municipal utilizarase a terminoloxía prevista na lexislación de Réxime Local, respecto dos ditames, proposicións, mocións, votos particulares, emendas, rogos e preguntas. Despois da lectura ou explicación do ditame por parte da Secretaría Municipal do asunto a tratar, a Presidencia, a efectos de establecer as correspondentes deliberacións, determinará a orde de intervencións, de acordo coas seguintes regras: No caso de presentación de emendas a Presidencia ordenará as intervencións conforme ás mesmas regras e tempos que os sinalados no artigo anterior. Durante o debate non se admitirán máis intervencións que as da Presidencia para chamar á cuestión debatida cando se desvíe o debate do asunto municipal, cando se volva sobre cuestións xa deliberadas e votadas ou cando sexa necesario facer unha chamada á orde e/ou advertir que se esgotou o tempo ou que se carece do uso de palabra. Así mesmo a Presidencia fará unha chamada á orde ao/á concelleiro/a que profira palabras ou conceptos ofensivos para a Corporación, para os seus membros, para institucións públicas ou para calquera outra persoa ou entidade. De se dar o caso de que un/unha concelleiro/a fose chamado tres veces á orde nunha mesma sesión, a Presidencia, previa advertencia das consecuencias, poderá expusalo/a do Salón de Plenos. No caso de que a asistencia sexa telemática procederase á súa desconexión da sesión. Se por calquera causa, durante a realización da sesión se producise unha alteración na orde pública que a xuízo da Presidencia impedise o normal desenvolvemento da sesión poderá ordenar a súa suspensión polo prazo máximo de media hora. Se transcorrido ese tempo non se puidese continuar coa sesión dun xeito normalizado a Presidencia optará por reanudala a porta pechada ou por levantala definitivamente. Neste caso os asuntos que queden pendentes terán que ser tratados noutra sesión que se celebrará dentro dos dez días hábiles seguintes co mesmo carácter que tiña a que se suspendeu. Os concelleiros poderán pedir a palabra en calquera momento do debate para prantexar unha cuestión de orde, especificando o precepto cuxa aplicación se invoca. As cuestións de orde serán resoltas pola Presidencia, sen que poida entablarse debate algún a raíz das mesmas. Entendese por alusións aquelas manifestacións realizadas no debate que impliquen xuízos de valor ou apreciacións subxectivas que afecten ó decoro, a conduta ou a dignidade dun membro da Corporación. Os concelleiros que se consideren aludidos nalgunha das intervencións poderán solicitar da Presidencia un turno de alusións, que se limitará a responder ás manifestacións vertidas e cuxa duración máxima será de tres minutos, sen que poida utilizarse para debater sobre o fondo do asunto. A Presidencia resolverá sobre a concesión do turno de alusións solicitado. O voceiro dun grupo político municipal poderá solicitar o turno de alusións cando as manifestacións vertidas se refiran ó grupo ou a formación política á que este corresponda. As disposicións do presente regulamento serán de aplicación a calquera órgano colexiado, necesario, complementario ou instrumental de carácter administrativo, dependente do Concello de Lalín que deba someterse ao réxime xurídico local. Este regulamento entrará en vigor o día da súa publicación no Boletín Oficial da Provincia (BOP) e canto teña transcorrido o prazo previsto polo artigo 65.2 da Lei 7/1985, do 2 de abril, reguladora das Bases de Réxime Local. Lalín, 27 de decembro de 2023. O Alcalde, José Crespo Iglesias.